Aalborgs Stifts Adresseavis, 1825-11-07
Jøderne. De nyeste Nordamerikanske Aviser have bragt et høist mærkværdigt Document, en Proclamation til Jøderne fra Mardochai Manuel Noah, Borger af Nordamerikas Forenede Stater, forhen disses Consul i Tunis, Oversherif i Nyyork, Assessor i Retten og Major ved Borgerbevæbningen sammesteds, samt af Guds Naade Governør og Dommer over Jsrael: Da nu den Tid er kommen, paa hvilken Forsættelserne til Guds eget Folk skulle gaae i Opfyldelse, saa kundgjør og vitterliggjør han samtlige i hele Verden adspredte Jøder, at der er beredt dem et Fristed, hvor de kunne nyde Fred, Husvalelse og Lykke, hvor deres Person, deres Eiendom og deres religiløse Rettigheder finde Beskyttelse, hvor de kunne forberede sig for den store, den endelige Gjenoprettelse af Besiddelsen, af deres gamle Arvedeel, som Tiden saa vigtigen tyder hen paa, og det i et Land, som flyder med Melk og Honning og hvor Jsrael kan hvile sig under Vinranker og Figentræer. Dette Fristed er i Staten Nyyork, den største og cultiverteste af det Nordamerikanske Statsforbund. Stedet, hvor sammes Centralpunct, Staden Ararat, skal anlægges, er Stor Øen (Grand=Jsland) i Niagara-Strømmen, kuns saa Mile fra Søerne Ontario og Erie. Denne Øer 12 Mile lang og 3 til 7 Mile bred (hver Mil 5130 Danske Fod) og indeholder omtrent 17000 Acres (Tønderland Bygsæd) overordentlig fed, frugtbar Jord; den ligger ganske fortræffeligt for Handel og Vandel og vil sikkert engang vorde Middelpunctet for den største Omsætning og Handel i denne nye og bedre Verden. Af den Efterretning, at de her kunne besidde Land, en Rettighed, som de i Aarhundreder have savnet, haaber Hr. Major Noah især et meget velgjørende Jndtryk. J den Guds Navn, som engang førte Forfædrene ud af Egypti Land, fornyer han ved sin Proclamation den Jødiske Nations politiske Tilværelse og Regimente under Beskiermelse og Skyts af de Forenede Staters Constitution, og opfordrer alle Rabbiner, Præsidenter, Ældste ved Synagogerne &c. &c. til at anbefale hans Proclamation og skaffe den efterlevet. Det første, som Major Noah foranstalter, er en Folketælling, hvorved Alder og Haandtering maa angives, og fornemmeligen alle de maa særdeles bemærkes, som paa nogensomhelst Maade udmærke sig. De, som af en eller anden Aarsag hellere ville forblive boende paa deres nuværende Opholdsteder, skulle have Tilladelse hertil. Dog ventes af dem, at de befordre unge og dygtige Menneskers Udvandring, og at de i Særdeleshed sende Saadanne derover, som ved Vindskibelighed, Retskaffenhed og Patriotisme gjøre Nationalcharakteren Ære. De Jøder, som staae i Europas forskellige Soveræners Krigstjeneste, skulle forblive der indtil videre Ordre, og opføre sig med Tapperhed og Troskab. Ved Kampen imellem Grækerne og Tyrkerne befaler Major Mardochai Noah at forholde sig ganske neutral, fordi det ellers kunde gaae de mange Jøder, som leve under Portens Septer, saare ilde. De aarlige Gaver, som fra Arilds Tid have været udtalte til Brødrene i Jerusalem, skulle vedblive, og ligeledes skulle de allevegne bestaaende Dannelsesanstalter og Velgiørenhedsindretninger formeres, paa det at Visdom og Dyd fremdeles maa herske blandt det udkaarede Folk. Videre forbydes Flerkoneriet for stedse, hvilket endnu er gængs iblandt Jøderne i Asien og Afrika, og ingen Giftermaale maa finde Sted, naar ikke baade Bruden og Brudgommen have opnaaet den behørige Alder og forstaae at læse og skrive det Lands Sprog, hvor de boe. Alle Bønner og offentlige Forhandlinger skulle stedse skee i det Hebraiske Tungemaal, men Lejlighedstaler o. d. l. kunne ogsaa holdes i andre Nationers Sprog. De Caraitiske og Samaritanske Jøder, ligesom og de sorte Jøder i Jndien og i Afrika, i Cochin-China og den Sect paa Kysten af Malabar, skulle være deelagtige i samme Rettigheder og religiøse Privilegier. Jndianerne paa det Amerikanske Fastland, som nedstammende fra Asien af, og efter Noahs Formening Efterkommere af de til Jsraelitiske Stammer, som Assyrierne bortførte, og der ikke, saaledes som de to Juda Stammer, kom tilbage fra deres udlændiske Trældom, skulle efterhaanden forenes med det udkaarede Folk. Herforuden udskrives en Kopskat af tre Sekel aarlig, eller en Spansk Daler til Bestridelse af Udgifterne til Regeringens Gjenoprettelse, Understøttelse for Udvandrere, Anskaffelse af Agerbrugsredskaber &c. Consistoriet i Paris skal hvert fjerde Aar vælge en Dommer i Jsrael, hvorved alle Congregationer skulle have hver en Stemme. Til MardachaNoahs Commissarier ere udnævnte: Over=Rabbi Abraham de Cologna, Ridder af Jernkronen og Præsident i Jødernes Consistorium i Paris, Over=Rabbi Andrade i Borde. aux, Rabbinerne Herschel og Mendoza i London, Aaron Nunez Cardoja i Gibraltar, Abraham Busaac i Livorno, Benjamin Gradis i Bordeaux, Dr. C. Gans og Profesfor Zuntz i Berlin, Dr. Leo Wolff i Hamborg. Disse skulle befordre de i Proclamationen opgivne Øjemed, udnævne Agenter i forskellige Dele af Verden, oprette Udvandringselskaber, for at Jøderne kunne vorde meere samlede om eet Centrum og danne et eget Corpus, i hvis Spidse skulle i de forskellige Riger og Republikker staae de Embedsmænd, som Mardochai vil udnævne efter de forannævnte Herrers Forslag. Disse skulle i denne Anledning faae Jnstruxer at rette sig efter. Consistoriet i Paris skal sende tre Personer til Nordamerikas Forenede Stater, for at afgive Beretning om sammes nuværende Tilstand. Rheshodes Adar eller den 7de Februar 1826 skal festligholdes som en Takkefest og Bededag. Til Slutning anbefales det Jøderne at holde Fred og Enighed imellem hinanden indbyrdes, at vise Mildhed og Velvillie, Skaansel og Overbærenhed imod de anderledes troende, samt beflitte sig paa Troskab og Ærlighed, Maadehold, Sparsomhed og Flid. Proclamationen er dateret fra Buffald i Staten, Nyyork den 2den Tisri i Aaret efter Skabelsen 5585, som er den 15de September 1825 i Amerikas Uafhængigheds 50de Aar, og underskrevet af Dommer og nuværende Secretær A. B. Seias. - Nyyorks Commercial-Adveatiser beskriver udførlig de Høitideligheder, hvormed den Jødiske Regering gjenoprettedes den 15de September i Buffalo, og da de have antaget samme Regeringsform, som fandt Sted i Jsrael før Kongernes Tid, saa er Herr Mardochai Manuel Noah bleven valgt til den første Dommer over den gjenopstandne Jsralitiske Stat.